PSL ร่วง 7% กังวล “ค่าระวางเรือ” ลดลงเร็ว โบรกชี้ปี 66 กำไรเหลือ 3.3 พันล้าน
PSL ร่วง 7% หลังผิดหวังกำไรไตรมาส 4/65 ต่ำกว่าคาด ขณะที่ดัชนี BSI ตั้งแต่ต้นปีถึงปัจจุบันลดลง 41% ด้านโบรกคาดกำไรปี 66 เหลือ 3.3 พันล้านบาท ลดลง 32% จากงวดเดียวกันของปีก่อน แนะนำเพียง “ถือ”
PSL ร่วง 7% หลังผิดหวังกำไรไตรมาส 4/65 ต่ำกว่าคาด ขณะที่ดัชนี BSI ตั้งแต่ต้นปีถึงปัจจุบันลดลง 41% ด้านโบรกคาดกำไรปี 66 เหลือ 3.3 พันล้านบาท ลดลง 32% จากงวดเดียวกันของปีก่อน แนะนำเพียง “ถือ”
13 ก.พ. 2566

ผู้สื่อข่าวรายงานว่า วันนี้ (13 ก.พ.66) ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 15:10 น. อยู่ที่ระดับ 15.30 บาท ลบไป 1.10 บาท หรือลงไป 6.71% สูงสุดที่ระดับ 16.20  บาท ต่ำสุดที่ระดับ 15.20 บาท ด้วยมูลค่าการซื้อขาย 388.49 ล้านบาท

บล.ฟินันเซีย ไซรัส ระบุในบทวิเคราะห์ว่า PSL ประกาศกำไรสุทธิไตรมาส 4/65 ที่ 605 ล้านบาท ลดลง 55% จากไตรมาสก่อน และลดลง 66% เมื่อเทียบกับงวดเดียวปีก่อน ต่ำกว่าฝ่ายวิจัยคาด 21% และตลาดคาด 29% จากค่าระวางเรือที่ลดลงเร็วเหลือ 14,343 เหรียญสหรัฐต่อลำต่อวัน (ลดลง 28% จากไตรมาสก่อน และลดลง 46% เมื่อเทียบกับช่วงเดียวปีก่อน
ขณะเดียวกันคาดกำไรปี 66 ลดลงเหลือ 3.3 พันล้านบาท ลดลง 32% จากงวดเดียวกันของปีก่อน ก่อนจะปรับตัวขึ้นในปี 67 เพิ่มขึ้น 6% จากงวดเดียวกันของปีก่อน แม้กำไรปี 66 จะสูงกว่าก่อนโควิด-19 แต่ทิศทางยังน่าจะลดจากไตรมาสก่อน อีก 2 ไตรมาสเป็นอย่างน้อย ดัชนี BSI ตั้งแต่ต้นปียังลดลง 41% จากต้นปีถึงปัจจุบัน คงราคาเป้าหมาย 17 บาท แนะนำเพียง “ถือ”